Un stafilococ le-a venit de hac celor 37 de mureșeni care au ajuns de la bal la spital sâmbătă noapte. Ce au mâncat aceștia la Balul Însuraților din Reghin VIDEO
Potrivit unui buletin de analiză parțial, emis de Laboratorul Sanitar Veterinar și pentru Siguranța Alimentelor (LSVSA) Mureș, brânza frământată care a fost servită ca aperitiv la Balul Însuraților din municipiul Reghin, acolo unde aproape 40 de persoane au necesitat îngrijiri medicale din cauza unei toxiinfecții alimentare, fiind declanșat Planul Roșu de Intervenție, a fost identificată ca fiind contaminată cu stafilococ coagulazo-pozitiv.